קבוצת מקלארן

קבוצת מקלארן (אנגלית: McLaren Technology Group) היא קבוצת חברות המכוניות הבריטית, הממוקמת במרכז מקלארן לטכנולוגיה שעוצב על ידי האדריכל נורמן פוסטר ונמצא בווקינג, בריטניה. קבוצת החברות נוסדה על ידי רון דניס וממוקדת סביב צוות מקלארן-מרצדס המתחרה במרוצי מכוניות ובונה מכוניות מרוץ לפורמולה 1.

היסטוריית קבוצת הפורמולה 1
בשנים 1972 ו-1974 זכה הנהג הברזילאי אמרסון פיטיפלדי באליפות. בשנת 1976 זכה הנהג הבריטי ג'יימס האנט. בשנים 1985, 1986, 1989 זכה הנהג הצרפתי אלן פרוסט. בשנים 1988, 1990 ו-1991 זכה הנהג הברזילאי איירטון סנה. בשנים 1998–1999 זכה הנהג הפיני מיקה הקינן. בשנת 2008 זכה הנהג לואיס המילטון באליפות האחרונה של הקבוצה.

חברות בקבוצה
 מקלארן ראסינג, החברה העומדת מאחורי צוות המרוצים ובונה את המכוניות עבורו.
 מקלארן אוטומוטיב, חברה המייצרת מכוניות כביש בכמויות קטנות תוך שימוש בטכנולוגיות מרוצים. החברה יצרה את המכונית מקלארן F1 וייצרה בשיתוף עם מרצדס-בנץ את דגם ה-מרצדס-בנץ SLR מקלארן. בספטמבר 2009 חשפה החברה את מכוניתה העתידית מקלארן MP4-12C.
 McLaren Electronic Systems המייצרת מערכות בקרה אלקטרוניות למכוניות מרוץ ובכלל לכלי רכב.
 McLaren Marketing, גוף השיווק של הקבוצה.
 Absolute Taste, חברת הסעדה (קייטרינג) לקבוצת מקלארן.
 Lydden Circuit, המנהלת מסלול מרוצים בשם זה ליד העיר דובר שבמחוז קנט.
 McLaren Applied Technologies, חברת מחקר טכנולוגי המפתחת שימושים מסחריים לטכנולוגיות המפותחות על ידי מקלארן.

קישורים חיצוניים

 

 5 הדגמים המוצלחים של מקלארן

הערות שוליים

יצרני רכב בריטיים
מקלארן